Kaddib madasha waxaa ka hadlay Shiikh Xasan Jaamici oo ah Qareen Soomaaliyeed, ugu horayntiina waxa uu sheegay in ay jiraan shan qodob oo Diinta Islaamku ay ilaaliso oo Qaadku uu saamayn ku leeyahay kuwaas oo kala ah: Qofka in laga ilaaliyo wixii dhibaya, caqliga Insaanka in wixii dhibaya laga ilaaliyo, ilaalinta sharafta qofka bini'aadamka, ilaalinta Diinta Islaamka, iyo ilaalinta qofku wuxuu leeyahay.
